Diari Oficial de la Generalitat Valenciana


Sumari del DOGV 2938, del 25-02-1997 (1997/818442)

RESOLUCIÓ de 3 de febrer de 1997, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre l'administració de l'Estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la realització d'assajos de postcontrol d'arròs.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2938

Data del DOGV
:   25-02-1997

Secció del DOGV
:   ALTRES DISPOSICIONS

Número del document
:   1997/818442


Data del document
:   03-02-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 3 de febrer de 1997, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre l'administració de l'Estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la realització d'assajos de postcontrol d'arròs.  
Subscrit, després de la tramitació prèvia reglamentària, entre l'administració de l'Estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient), el dia 28 de novembre de 1996, un Conveni de col·laboració per a la realització d'assajos de postcontrol d'arròs, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0006/97, i que figura com a annex d'aquesta resolució.  
València, 3 de febrer de 1997.- La directora general del Secretariat del Govern.  
Conveni de col·laboració entre l'administració general de l'estat (Ministeri d'Agricultura, Pesca i Alimentació) i la Generalitat Valenciana (Conselleria d'Agricultura i Medi Ambient) per a la realització d'assajos de postcontrol d'arròs.  
Madrid, 28 de novembre de 1996  
Reunits:  
D'una banda, la Sra. Loyola de Palacio del Valle-Lersundi, ministra d'Agricultura, Pesca i Alimentació, d'acord amb el que es disposa en el Reial Decret 762/1996, de 5 de maig, en nom i representació del Govern de la Nació, conformement amb l'Acord del Consell de Ministres, de 21 de juliol de 1995.  
I de l'altra, la Sra. Maria Àngels Ramón-Llin i Martínez, consellera d'Agricultura i Medi Ambient de la Generalitat Valenciana, d'acord amb el que es disposa en el Decret 14/1995, de 6 de juliol, i expressament facultada per a aquest acte per l'Acord del Govern Valencià, de 26 de novembre de 1996.  
Ambdues parts es reconeixen recíprocament capacitat legal per a obligar-se i atorgar aquest conveni, a l'efecte del qual  
Exposen:  
Que la Comunitat Valenciana té competència exclusiva en matèria d'agricultura, d'acord amb el que s'estableix en l'article 34, apartat 4, de l'Estatut d'Autonomia, i que l'administració general de l'Estat ha de fixar mecanismes de col·laboració per complir amb el que s'estableix en la normativa vigent en matèria de control de qualitat de llavors.  
Que, d'acord amb el Reial Decret 1.329/1985, de 17 de juliol, sobre traspàs de funcions de l'administració de l'Estat a la Comunitat Valenciana en matèria de llavors i plantes de viver, i dins de les funcions per a les quals s'estableix que han de confluir l'administració de l'Estat i la Comunitat Autònoma (apartat D.2.f de l'annex I), figura la realització dels assajos de postcontrol, preceptius per al control de qualitat de les llavors certificades.  
Una vegada determinat el pla d'assajos, aquells que es duran a terme dins del territori d'aquesta comunitat es realitzaran per personal tècnic d'aquesta. Les despeses que origina la realització d'aquests conreus se sufraguen a càrrec dels crèdits que, per a l'execució del Pla Nacional d'Assajos, són assignats als pressupostos de la Direcció General de Produccions i Mercats Agrícoles, dins dels del Ministeri d'Agricultura, Pesca i Alimentació.  
En virtut d'això, ambdues parts acorden la subscripció d'aquest conveni, d'acord i amb subjecció a les següents  
Clàusules:  
Primera. Objecte  
L'objecte d'aquest conveni de col·laboració és la realització d'assajos de postcontrol d'arròs de caràcter nacional, corresponents a la campanya de 1996, en l'àmbit territorial de la Comunitat Valenciana, d'acord amb el pla de treball, els protocols i la normativa vigent en la matèria.  
Segona. Aportació econòmica  
La valoració d'aquests projectes, segons el desglossament que s'especifica en l'annex, puja a la quantitat màxima de cent vuitanta-sis mil pessetes (186.000 PTA), que satisfarà el Ministeri d'Agricultura, Pesca i Alimentació a través de la Direcció General de Produccions i Mercats Agrícoles, a càrrec de la partida pressupostària 65.70.223L.859, per mitjà d'una transferència bancària al compte corrent d'aquesta comunitat autònoma, a nom de la Generalitat Valenciana, Conselleria d'Economia i Hisenda, c/c núm. 351-8 del Banc d'Espanya, sucursal de València 0066, després de les certificacions i de la conformitat expressa dels treballs realitzats d'acord amb els protocols.  
Tercera. Operacions que realitzarà la Conselleria d'Agricultura i Medi Ambient de la Generalitat Valenciana  
a) Executar els projectes seguint els protocols i les normes en vigor.  
b) Remetre els resultats dels projectes en els terminis i en les condicions que s'indiquen en els protocols a la Direcció General de Produccions i Mercats Agrícoles.  
Quarta. Operacions que realitzarà el Ministeri d'Agricultura, Pesca i Alimentació (Direcció General de Produccions i Mercats Agrícoles, a través de la Subdirecció General de Llavors i Plantes de Viver)  
a) Participar en el seguiment dels projectes.  
b) Realitzar la publicació dels resultats, on farà constar la realització conjunta dels treballs amb la Conselleria d'Agricultura i Medi Ambient de la Generalitat Valenciana.  
Cinquena. Seguiment dels projectes  
Al final de la campanya, les dues parts revisaran i certificaran l'execució del pla de treball previst, inclòs en l'annex 1.  
Sisena. Durada del conveni  
La durada d'aquest conveni serà la del període comprés entre la data de subscripció i el 30 de desembre de 1996.  
Setena. Resolució  
Serà causa de resolució del conveni l'incompliment de les obligacions per alguna de las parts. En aquest cas, serà requisit inexcusable la denúncia de l'incompliment dins del termini de 15 dies.  
Vuitena. Jurisdicció  
Les qüestions litigioses que puguen sorgir en la interpretació i el compliment d'aquest conveni seran de coneixement i competència de l'ordre jurisdiccional contenciós administratiu, d'acord amb la Llei de 27 de desembre de 1956, reguladora d'aquesta jurisdicció, en la redacció vigent.  
I, en prova de conformitat i perquè conste allò convingut, les dues parts que hi intervenen signen aquest conveni, per triplicat, al lloc i en la data que s'indica més amunt.  
Pel Govern de la Nació  
LOYOLA DE PALACIO DEL VALLE-LERSUNDI  
Ministra d'Agricultura, Pesca i Alimentació  
Per la Comunitat Valenciana  
Mª ANGELS RAMÓN-LLIN MARTÍNEZ  
Consellera d'Agricultura i Medi Ambient  
Annex  
Pressupost assajos de postcontrol amb la Comunitat Valenciana  
Cada mostra presa en el moment del precintat se sembra en una parcel·la, les dimensions aproximades de la qual són:  
Cereals (Arròs)  
- Postcontrol = 8 m2  
Els costos d'execució d'aquests assajos, referents a cada parcel·la i la part corresponent de corredor, vores, etc., són els següents:  
Arròs de gra curt Postcontrol  
1. Tasques preparatòries  
(rompre, mantornar, etc.) i fertilització 400 PTA/p  
2. Marcat i sembres 250 PTA/p  
3. Tasques de conreu (reg, birbades,  
tractaments fitosanitaris, etc.),  
neteja de corredors i posar estaquetes 350 PTA/p  
Suma 1.000 PTA/p  
Assajos plantejats i cost  
Postcontrol de gra curt  
186 mostres x 1.000 PTA/mostra = 186.000 PTA